open-index/open-wikipedia-markdown huggingface dataset:
Ψευδοκώδικας

Ο **ψευδοκώδικας** είναι εργαλείο που χρησιμοποιείται από προγραμματιστές, κυρίως στα αρχικά στάδια της σχεδίασης και κατασκευής ενός προγράμματος. Με τον ψευδοκώδικα, τα βήματα μιας λύσης ή η μορφή ενός αλγόριθμου περιγράφονται με σύντομες και περιεκτικές προτάσεις που όμως υπακούουν σε μια τυποποίηση που πλησιάζει την τυποποίηση μιας γλώσσας προγραμματισμού.

Είναι ένα από τα πιο συνηθισμένα εργαλεία για τον ορισμό αλγορίθμων. Ο ψευδοκώδικας είναι μια αναπαράσταση σε φυσική γλώσσα του κώδικα που απαιτείται για έναν αλγόριθμο. Είναι κατά ένα ποσοστό φυσική γλώσσα και κατά το υπόλοιπο δομημένος κώδικας. Το μέρος της φυσικής γλώσσας παρέχει μια ανεπίσημη σύνταξη η οποία διαβάζεται εύκολα, ενώ το μέρος του κώδικα συνίσταται σε μια εκτεταμένη έκδοση των βασικών αλγοριθμικών δομών, της ακολουθίας, της επιλογής και της επανάληψης.

## Βιβλιογραφία
*Behrouz A. Forouzan. «Εισαγωγή στην Επιστήμη των Υπολογιστών», Επιμέλεια Γιώργος Στεφανίδης, Αλέξανδρος Χατζηγεωργίου, Εκδόσεις Κλειδάριθμος.

Κατηγορία:Γλώσσες προγραμματισμού
Κατηγορία:Γλώσσα περιγραφής αλγορίθμων
Πρωτόκολλο επικοινωνίας

Ως **Πρωτόκολλο επικοινωνίας** ορίζεται ένα σύνολο κανόνων συμφωνημένων και από τα δυο επικοινωνούντα μέρη και που εξυπηρετούν την μεταξύ τους ανταλλαγή πληροφοριών. Το πρωτόκολλο επικοινωνίας είναι δηλαδή μια δέσμη κανόνων στους οποίους στηρίζεται η επικοινωνία των συσκευών (συνήθως, αλλά όχι πάντα, υπολογιστών) σε ένα δίκτυο. Οι κανόνες αυτοί καθορίζουν τη μορφή, το χρόνο και τη σειρά μετάδοσης των πληροφοριών στο δίκτυο. Εκτελούν, επίσης, έλεγχο και διόρθωση σφαλμάτων στη διάρκεια μετάδοσης των πληροφοριών. Υπάρχουν διάφορα πρωτόκολλα επικοινωνίας, τα οποία προκαλούν πολλές φορές σύγχυση στους χρήστες. Ευτυχώς σήμερα, παρόλο που δεν υπάρχει κάποιο που να είναι καθιερωμένο πρότυπο, με την εξάπλωση των Windows και του Διαδικτύου, τα πρωτόκολλα που είναι περισσότερο διαδεδομένα είναι το TCP/IP, το NETBEUI και το IPX/SPX.

Κατηγορία:Μετάδοση δεδομένων
Κατηγορία:Πρότυπα υπολογιστών
Κατηγορία:Πρωτόκολλα δικτύου
Μπούρτζι (Αίγινας)

Επιθαλάσσιο φρούριο τετραγώνου βάσεως που είχε ανεγερθεί στην ομώνυμη νησίδα (της αρχαίας Σαρωνίδας) παρά το στόμιο του σύγχρονου λιμένα της Αίγινας ακριβώς απέναντι από το εκκλησάκι του Αγίου Νικολάου του Θαλασσινού, δεξιά κατά τον εισπλέοντα.

Το Φρούριο (μπούρτζι στα τουρκικά) αυτό, αρχαίας ελληνικής κατασκευής, επισκευάσθηκε από τον Φραντζέσκο Μοροζίνι και τον Αλοΐσιο Μοτσενίγο. Κατεδαφίσθηκε όμως το 1897, οπότε η μικρή νησίδα ενώθηκε προς το νότιο κυματοθραύστη του λιμένα και, αφού ισοπεδώθηκε, μετατράπηκε σε όμορφη πλατεία περιπάτου.

## Παραπομπές

Κατηγορία:Κάστρα της Αττικής
Κατηγορία:Αίγινα
Κεντρικό δόγμα της μοριακής βιολογίας

thumb|350px|Το κεντρικό δόγμα της Μοριακής Βιολογίας, όπως εκφράστηκε από τον Φράνσις Κρικ
Το **κεντρικό δόγμα της [[Μοριακή Βιολογία|Μοριακής Βιολογίας]]** είναι μια αναπαράσταση των πιθανών τρόπων ροής της γενετικής πληροφορίας. Ο όρος προτάθηκε για πρώτη φορά το 1958 από τον Φράνσις Κρικ. Πρεσβεύει ότι από τη στιγμή που η πληροφορία έχει περάσει σε μια πρωτεΐνη, δεν μπορεί να γυρίσει πίσω. Η ροή πληροφορίας από νουκλεϊκά οξέα προς πρωτεΐνη είναι δυνατή, αλλά η αντίστροφη ροή όχι, ούτε από πρωτεΐνη προς νουκλεϊκά οξέα, ούτε από πρωτεΐνη προς πρωτεΐνη. Η διατύπωση του κεντρικού δόγματος από τον Φράνσις Κρικ, σε αυτή τη γενική μορφή παραμένει σε ισχύ, ενώ η διατύπωση του Watson, που περιλάμβανε και την υποχρεωτική ροή πληροφορίας από το DNA μόνο προς RNA, έχει διαψευσθεί από την ανακάλυψη των ιών που περιέχουν την αντίστροφη μεταγραφάση.

## Η πρώτη χρήση του όρου
Τα πρώτα χρόνια χρήσης του όρου, οι ερευνητές γνώριζαν τους εξής πιθανούς τρόπους ροής της γενετικής πληροφορίας:
* Αντιγραφή του DNA.
* Μεταγραφή, μεταφορά δηλαδή της γενετικής πληροφορίας από μορφή DNA σε μορφή αγγελιοφόρου RNA (mRNA).
* Μετάφραση, έκφραση δηλαδή της πληροφορίας στη γλώσσα των αμινοξέων (πρωτεϊνες), με βάση το γενετικό κώδικα.

## Η σύγχρονη χρήση
Στις μέρες μας, οι ερευνητές της Βιολογίας γνωρίζουν ότι υπάρχουν επιπλέον τρόποι ροής της γενετικής πληροφορίας. Πιο συγκεκριμένα, έχουν εντοπιστεί ορισμένοι ιοί που έχουν ως γενετικό υλικό RNA και χρησιμοποιούν ένα ειδικό ένζυμο, την αντίστροφη μεταγραφάση, προκειμένου να χρησιμοποιήσουν αυτό το RNA και να συνθέσουν DNA. Επίσης, έχει διαπιστωθεί ότι στους υπόλοιπους RNA-ιούς, το RNA μπορεί να αυτοδιπλασιάζεται με την βοήθεια του ενζύμου RdRp. Σύμφωνα λοιπόν με το κεντρικό δόγμα, η γενετική πληροφορία ρέει από τα νουκλεϊκά οξέα (το DNA και RNA) προς τις πρωτεΐνες.

## Εξωτερικοί σύνδεσμοι

Κατηγορία:Μοριακή γενετική
Μπούρτζι (Αυλίδος)

Χθαμαλή γλώσσα της Ευβοϊκής ακτής και επ΄ αυτής ερειπωμένο Φρούριο, στα νότια πρόσγεια του Ευρίπου, ακριβώς απέναντι της γλώσσας της Αυλίδος.
Η ευθυγράμμιση της βόρειας πλευράς του ερειπίου και της πρώτης (δεξιά της κορυφής) της Δίρφυος μασχάλης δεικνύει τα πλέον επικίνδυνα αβαθή του Μπουρτζιού, τα οποία και επισημάνθηκαν δια του πρώτου στην Ελλάδα τεθέντος συστήματος αυτόματης φωτοσήμανσης τύπου «Άνγκα».

**Στενό Μπουρτζιού** ονομάζεται το μεταξύ του, επί τούτου, σημαντήρα και του φάρου της Αυλίδας, πλεύσιμο στενό, όπου το θαλάσσιο ρεύμα φθάνει εξασθενημένο, χωρίς ποτέ να υπερβαίνει τους δύο κόμβους.

Κατηγορία:Κάστρα της Βοιωτίας
Μπούρτζι (Χαλκίδος)

Το **Μπούρτζι** είναι περιοχή της ευβοϊκής πλευράς του Ευρίπου, όπου κατέληγε το ένα άκρο της ξύλινης γέφυρας, που άνοιγε για τον διάπλου των πλοίων. Στη θέση αυτή υπήρχε ενετικό επάκτιο φρούριο από του οποίου οι Οθωμανοί ονόμασαν την περιοχή, θέση όπου σήμερα βρίσκεται το λιμεναρχείο της Χαλκίδας.

## Δείτε επίσης
* Μπούρτζι

Κατηγορία:Κάστρα της Εύβοιας
Κατηγορία:Χαλκίδα
Μπούρτζι (Τροιζηνίας)

Το **Μπούρτζι** της Τροιζηνίας είναι νησίδα επί της οποίας υπάρχει φρούριο, στον όρμο του Μοναστηριού του Πόρου, κοντά στην ακτή του Λεμονοδάσους. Το φρούριο αυτό κτίσθηκε από τον Βαυαρό στρατηγό Χάιντεκ.

## Σημείωση
Για άλλα παρόμοια ομώνυμα φρούρια, δείτε το λήμμα Μπούρτζι.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Μπούρτζι Τροιζ
Μπούρτζι (Ναυπλίου)

Ο **Θαλασσόπυργος** ή **Καστέλλι** κατά τους Ενετούς και **Μπούρτζι** κατά τους Τούρκους, όπως και είναι περισσότερο γνωστή, είναι μικρή νησίδα μπροστά στο λιμένα του Ναυπλίου, ακριβώς απέναντι από το επάκτιο πυροβολείο των «Πέντ' - Αδερφιών», καλυπτόμενη  πλήρως από παλαιό ενετικό Φρούριο στο οποίο οφείλει και το όνομά της.

Το Φρούριο αυτό ανεγέρθη  από τους Ενετούς μετά την αποχώρηση του Μαχμούτ Πασά το 1473, εφοδιάζοντας το με νεότερα πυροβόλα. Το 1502 οι Ενετοί, μεταβάλλοντας με οχυρώσεις τη ΝΔ πλευρά της Ακροναυπλίας σε αυτοτελή προμαχώνα με επάλξεις («Πέντε Αδέρφια»), συνέδεσαν αυτόν με τεχνητό βραχίονα από ογκόλιθους στον οποίο προσέδεναν αλυσίδα η οποία έφθανε μέχρι τον Θαλασσόπυργο για την προφύλαξη του λιμένα και της πόλης, εξού και το όνομα «Λιμένας της Αλύσου».

Μετά τη συνθήκη του Κάρλοβιτς (1698) οι Ενετοί ανήγειραν στη νησίδα ισχυρότατο Πύργο και προμαχώνες με πυροβόλα, δημιουργώντας έτσι το γνωστό Φρούριο που δεσπόζει σήμερα στην είσοδο του λιμένα του Ναυπλίου.

Κατά την Ελληνική επανάσταση του 1821 ο Θαλασσόπυργος κατελήφθη, το 1822, από 50 οπλοφόρους και 150 πυροβολητές, των οποίων ηγούνταν οι Χέιστινγκς, Άνερμαν, Χάνεκ και Δημήτριος Καλλέργης. Αυτοί τελούσαν  υπό την ηγεσία του Γάλλου ταγματάρχη Φ. Γκιουρντέν, ο οποίος κανονιοβολούσε το Ναύπλιο από τον Θαλασσόπυργο και κατάφερε να ματαιώσει τον «λαθραίο» επισιτισμό των πολιορκούμενων Τούρκων από αγγλικό πλοίο.

Στην αμέσως μετέπειτα δεκαετία, κατά τις αιματηρές ελληνικές εμφύλιες εχθροπραξίες (1823 – 1833), δύο φορές αναγκάσθηκε η τότε κυβέρνηση να καταφύγει στον Θαλασσόπυργο για την ασφάλειά της, στις 25 Μαΐου του 1824 και στις 2 Ιουλίου του 1827.

Μετά την έλευση του Βασιλέως Γεωργίου του Α’ και κατ΄ εντολή του, το 1865 ο Θαλασσόπυργος αφοπλίστηκε και κατέστη τόπος διαμονής του δημίου της γκιλοτίνας.
μικρογραφία|αριστερά|Άποψη του Μπουρτζίου το 1892

Τέλος, με τη δημιουργία του Οργανισμού Τουρισμού, ο Θαλασσόπυργος αναπαλαιώθηκε στη δεκαετία του 1930 εξόδοις του ιδιώτη και μελλοντικού του εκμισθωτή και διευθυντή, Παναγιώτη (Τάκη) Κωστούρου, και μετετράπη έτσι σε ένα από τα πρώτα άξια λόγου τουριστικά κέντρα Α΄ Κατηγορίας στην Ελλάδα, με τη λειτουργία ξενοδοχείου 12 μόνο δωματίων και εστιατόριο με ειδική μνεία στους καλύτερους διεθνείς ταξιδιωτικούς οδηγούς της εποχής. Λειτούργησε συνεχώς από την δεκαετία του 1930 μέχρι τα χρόνια της απριλιανής δικτατορίας, η οποία θεωρήθηκε σκόπιμο να το κλείσει, μη ανανεώνοντας την εκμισθωτική άδεια. Πλάνα από την εποχή που λειτουργούσε ως ξενοδοχείο μπορεί να δει κανείς στην ταινία του 1958 ''Ο άνθρωπος του τραίνου''.

## Παραπομπές


## Εξωτερικοί σύνδεσμοι
* 

Κατηγορία:Ναύπλιο
Κατηγορία:Κάστρα της Αργολίδας
Κατηγορία:Δήμος Ναυπλιέων
Κατηγορία:Ελληνικές βραχονησίδες
Στέφανος Γρανίτσας

Ο **Στέφανος Γρανίτσας** (1880 – 13 Σεπτεμβρίου 1915) ήταν Έλληνας δημοσιογράφος, ποιητής και συγγραφέας από τη Γρανίτσα Ευρυτανίας.

Μετέφερε, μέσα από τα κείμενα του σε εφημερίδες της εποχής, μύθους και παραδόσεις από την ιδιαίτερη πατρίδα του. Συνεργάστηκε με τις εφημερίδες *Χρόνος*, ''Εστία'' και *Πατρίς* προσφέροντας διηγήσεις για το λαό της υπαίθρου.

Είχε εκλεγεί βουλευτής το 1911. Ο Στέφανος Γρανίτσας πολέμησε ως ανθυπολοχαγός το 1912 και 1913. Πέθανε στην Αθήνα στις 13 Σεπτεμβρίου του 1915.

Στην εργογραφία του συμπεριλαμβάνονται πολλά ποιήματα, το θεατρικό έργο *Μητρούσης* καθώς και το *Τα άγρια και τα ήμερα του βουνού και του λόγγου*, το οποίο περιέχει μύθους από τη λαϊκή παράδοση της περιοχής του σχετικούς με ζώα.

## Βιβλιογραφία
* Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή

## Παραπομπές


## Εξωτερικοί σύνδεσμοι

* Γρανίτσα Ευρυτανίας

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 19ου αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες συγγραφείς του 20ού αιώνα
CMYK

Με τη συντομογραφία **CMYK** εννοούμε το μοντέλο χρωμάτων που χρησιμοποιείται στην τυπογραφία. Η ονομασία του προέρχεται από τις λέξεις Cyan (κυανό), Magenta (ματζέντα), Yellow (κίτρινο), και Black (μαύρο) τα οποία είναι και τα βασικά χρώματα μέσω των οποίων δημιουργούνται τα υπόλοιπα χρώματα και αποχρώσεις. Το μαύρο αναφέρεται με το γράμμα Κ (Κey), που σημαίνει χρώμα κλειδί στην παραγωγή της τετραχρωμίας. 

## Σε σύγκριση με το RGB
Η χρήση των τεσσάρων χρωμάτων CMYK δημιουργεί καλύτερη ποιότητα χρωμάτων και αντιθέσεων στις εκτυπώσεις, όμως τα χρώματα που βλέπει κάποιος στην οθόνη του υπολογιστή του ακολουθούν το μοντέλο χρωμάτων RGB, οι αποχρώσεις του οποίου δεν είναι πάντοτε δυνατόν να αναπαραχθούν τυπογραφικά.
Το μοντέλο RGB βασίζεται στη μίξη τριών χρωμάτων, τα αρχικά των οποίων σχηματίζουν το όνομα του και είναι τα Red (Κόκκινο), Green (Πράσινο), και  Blue (Μπλε).
Στη σχεδίαση και τη γραφιστική, συνηθίζεται να χρησιμοποιείται το μοντέλο RGB για παρουσιάσεις στην οθόνη του υπολογιστή, όμως πάντοτε μετατρέπεται σε χρώματα του μοντέλου CMYK αν πρέπει να τυπωθεί.

## Δείτε επίσης
*Χρωματικά μοντέλα
*Διαδικτυακά Χρώματα
*Δευτερογενή χρώματα

Κατηγορία:Χρώμα
Κατηγορία:Γραφιστική
Ρομπότ

μικρογραφία

**Ρομπότ** ονομάζεται οποιαδήποτε μηχανική συσκευή που μπορεί να υποκαθιστά τον άνθρωπο σε διάφορες εργασίες. Ένα ρομπότ μπορεί να δράσει κάτω από τον απευθείας έλεγχο ενός ανθρώπου ή αυτόνομα κάτω από τον έλεγχο ενός προγραμματισμένου υπολογιστή.

Τα ρομπότ μπορούν να χρησιμοποιηθούν ώστε να κάνουν εργασίες, οι οποίες είτε είναι δύσκολες είτε επικίνδυνες για να γίνουν απευθείας από έναν άνθρωπο. Σε άλλες περιπτώσεις, χρησιμοποιούνται για να εκτελέσουν εργασίες ταχύτερα ή φθηνότερα απ' ό,τι ο άνθρωπος. Έτσι, μπορούν να χρησιμοποιηθούν στην αυτόματη παραγωγή μεγάλων ποσοτήτων κάποιου προϊόντος και με χαμηλότερο κόστος (για παράδειγμα, στις αλυσίδες παραγωγής).

## Ετυμολογία
Η λέξη ρομπότ προέρχεται από την τσέχικη λέξη robota (ρομπότα) που σημαίνει εργασία. Καθιερώθηκε ως όρος με την σημερινή του έννοια το 1920 από τον Τσέχο θεατρικό συγγραφέα Κάρελ Τσάπεκ στο έργο του "R.U.R." (Rossum's Universal Robots), όπου σατιρίζει την εξάρτηση της κοινωνίας από τους μηχανικούς εργάτες (ρομπότ) της τεχνολογικής εξέλιξης και που τελικά εξοντώνουν τους δημιουργούς τους. Σε πολλές σύγχρονες σλαβικές γλώσσες (π.χ. την πολωνική) χρησιμοποιείται σαν έκφραση της καθημερινότητας με την έννοια της σκληρής δουλειάς (αντίστοιχο του χαμαλίκι).

## Ιστορία
Από τα πρώτα ρομπότ που αναφέρονται στη λογοτεχνία είναι ο Τάλως από την ελληνική μυθολογία και οι 20 τρίποδες λέβητες του θεού Ηφαίστου θεωρούμενοι «θαύμα ιδέσθαι», αλλά και άλλες περιπτώσεις.
[μικρογραφία|308x308εσ|Ανακατασκευή της αυτόματης θεραπαινίδος του Φίλωνα στο [Μουσείο Αρχαίας Ελληνικής Τεχνολογίας Κώστα Κοτσανά|Μουσείο Κοτσανά Αρχαίας Ελληνικής Τεχνολογίας στην Αθήνα.]]
Ιστορικά, το πρώτο λειτουργικό ρομπότ δημιουργήθηκε από τον Φίλωνα τον Βυζάντιο, τον 3ο αι. π.Χ., και ονομαζόταν *αυτόματη θεραπαινίς*. Σέρβιρε καθαρό οίνο (κρασί) ή αραιωμένο με νερό.

Με την ανάπτυξη και μελέτη των ρομπότ ασχολείται η ρομποτική, επιστήμη που αποτελεί συνδυασμό πολλών κλάδων άλλων επιστημών, κυρίως δε της πληροφορικής, της ηλεκτρονικής και της μηχανολογίας.
## Στην τέχνη
Στην επιστημονική φαντασία συνήθως συναντούνται ρομπότ τα οποία έχουν τη μορφή ανθρώπου. Αυτά τα ρομπότ καλούνται ανδροειδή. Τα σημερινά ρομπότ, που κατασκευάστηκαν για να υποδυθούν ανθρώπινα όντα, δεν είναι ανδροειδή (androids).

Σημαντική συνεισφορά στη φιλολογία για τα ρομπότ είχε ο Ισαάκ Ασίμωφ με τους τρεις νόμους της ρομποτικής που διατύπωσε στα μυθιστορήματά του.
## Γενικά
Είναι σημαντική η ανάπτυξη ρομπότ που να έχουν τα αναγκαία χαρακτηριστικά ώστε να είναι φιλικά και ωφέλιμα προς τον άνθρωπο. Τα στοιχεία αυτά ονομάζονται στοιχεία κοινωνικής νοημοσύνης. Ωστόσο, υπάρχουν θεωρίες για αύξηση της ανεργίας λόγω τον ρομπότ, ακόμη και για υποταγή του ανθρώπου στα ρομπότ.

## Δείτε επίσης
* Μηχατρονική
* Ρομποτική ανοιχτού κώδικα

## Βιβλιογραφία
* Νικόλαου Ξηρού: «Βιολογικά πρότυπα κατασκευής ρομπότ», *[[Περισκόπιο της Επιστήμης]]*, τεύχος 217 (Μάιος 1998), σσ. 64-72.
* Κατελής Βίγκλας, «Ἡ ἔννοια τοῦ ὁμοιώματος μέ παραδείγματα ἀπό τήν ἐπιστημονική φαντασία», *Φρέαρ*, τεύχος 12/13 (Οκτώβριος 2015), σσ. 565-574.
## Εξωτερικοί σύνδεσμοι

Κατηγορία:Αυτοματισμός

Κατηγορία:Βιομηχανικός αυτοματισμός
Μπλε (συγκρότημα)

Οι **Μπλε** είναι ελληνικό μουσικό συγκρότημα από τη Θεσσαλονίκη. Τα μέλη του συγκροτήματος αποτελούν ο Γιώργος Παπαποστόλου (σύνθεση, κιθάρα, σαξόφωνο, φωνητικά), ο Γιώργος Παρώδης (στίχοι), η Νατάσα Αλεξίου (φωνητικά, βιολί) και η Τζώρτζια Κεφαλά (φωνή).

Οι Μπλε δημιουργήθηκαν στη Θεσσαλονίκη μετά τη γνωριμία των Γιώργου Παπαποστόλου και Γιώργου Παρώδη με τη Θεοδοσία Τσάτσου. Ήταν η πρώτη ερμηνεύτρια του συγκροτήματος και σε αυτήν ανήκουν τα φωνητικά του παρθενικού δίσκου (*Ενοχές,* 1996).

Μετά την απόφαση της Τσάτσου να αποχωρήσει και να ακολουθήσει σόλο καριέρα, οι Μπλε άλλαξαν σύνθεση. Από το δεύτερο δίσκο τους (*Μπλε*, 1998), Οι Παπαποστόλου και Παρώδης συνεργάστηκαν με επιτυχία με την Τζώρτζια Κεφαλά -και τη *Melody-* για τα φωνητικά, με την πρώτη να αποτελεί έκτοτε την ερμηνεύτρια του γκρουπ.

Συνολικά, οι Μπλε χαρακτηρίζονται σαν ένα αρκετά πρωτότυπο γκρουπ για τα δεδομένα της σύγχρονης ελληνικής σκηνής, αφού κατάφεραν να συνδυάσουν ποπ-ροκ στοιχεία με έντονες πινελιές από μπλουζ, φανκ αλλά και τζαζ, ενώ ταυτόχρονα σημείωσαν αξιοπρόσεκτη εμπορική επιτυχία.

## Δισκογραφία
**Άλμπουμ**
* *Ενοχές* (1996)
* *Μπλε* (1998)
* *Έλα να δεις* (2000)
* *Στα μαύρα έχω ντυθεί* (2002)
* *Έτσι θέλω εγώ να ζω* (2004)
* *Όνειρα σου τραγουδάω* (2006)
* *Best of* (2009)
**.20* (2016)

**Singles**
* *Ποιος νοιάζεται για μας* (1996)
* *Κόλα Κόκα* (1999)
* *Κόκκινο Φιλί* (2000)
* *Πιάνω φωτιά* (2002)
* *Δε Θέλω* (2002)
* *Δεν Ξέρεις πόσο* (2003)
* *Τον Ίδιο τον Θεό* (2006)
* *Έχω πολύ θυμό* (2012)
* *Μαζί σου εγώ* (2012)
* *Εγώ μπορώ και μόνη* (2013)
* *Please baby* (2013)
* Άκου τη ζωή - ντουέτο με την Ευρυδίκη (2023)

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ελληνικά pop rock συγκροτήματα
Κατηγορία:Ελληνικά μουσικά συγκροτήματα
Κατηγορία:Βραβευμένοι με Αρίων
Μπλε (αποσαφήνιση)

Το μπλε είναι ένα χρώμα. 

Με τον όρο αυτό μπορεί επίσης να αναφερόμαστε:

* στο μουσικό συγκρότημα Μπλε
Τρεις νόμοι της ρομποτικής

Οι τρεις **νόμοι της ρομποτικής** είναι κανόνες στους οποίους υπακούν τα περισσότερα ρομπότ με ποζιτρονικό εγκέφαλο που εμφανίζονται στα έργα επιστημονικής φαντασίας του συγγραφέα Ισαάκ Ασίμωφ, ενώ χρήση τους έχουν κάνει και άλλοι δημιουργοί επιστημονικής φαντασίας. Οι νόμοι αυτοί πρωτοδιατυπώθηκαν από τον Ασίμωφ στο διήγημα «Runaround» (1942) και είναι οι εξής:

# *Το ρομπότ δεν θα κάνει κακό σε άνθρωπο, ούτε με την αδράνειά του θα επιτρέψει να βλαφτεί ανθρώπινο ον*
# *Το ρομπότ πρέπει να υπακούει τις διαταγές που του δίνουν οι άνθρωποι, εκτός αν αυτές οι διαταγές έρχονται σε αντίθεση με τον πρώτο νόμο*
# *Το ρομπότ οφείλει να προστατεύει την ύπαρξή του, εφόσον αυτό δεν συγκρούεται με τον πρώτο και τον δεύτερο νόμο*

Σε μεταγενέστερα μυθιστορήματα του Ασίμωφ, οι τρεις νόμοι της ρομποτικής συμπληρώθηκαν από το ρομπότ Ντάνιελ Όλιβοου με τον μηδενικό νόμο της ρομποτικής:
* *Το ρομπότ δεν θα κάνει κακό στην ανθρωπότητα, ούτε με την αδράνειά του θα επιτρέψει να βλαφτεί η ανθρωπότητα,*

οπότε και ο πρώτος νόμος συμπληρώθηκε ανάλογα (παρόμοιες προσαρμογές έγιναν και στον δεύτερο και τρίτο νόμο):
* *Το ρομπότ δεν θα κάνει κακό σε άνθρωπο, ούτε με την αδράνειά του θα επιτρέψει να βλαφτεί ανθρώπινο ον, εφόσον αυτό δεν αντιτίθεται στο μηδενικό νόμο.*

Στους νόμους αυτούς, αλλά και στις παραβιάσεις τους, στηρίχθηκαν τα διηγήματα για ρομπότ του Ασίμωφ, αλλά και πολλών άλλων συγγραφέων.

## Βιβλιογραφία
* Asimov, Isaac (1979). In Memory Yet Green. Doubleday. ISBN 0-380-75432-0.
* Asimov, Isaac (1964). "Introduction". The Rest of the Robots. Doubleday. ISBN 0-385-09041-2.
* James Gunn. (1982). Isaac Asimov: The Foundations of Science Fiction. Oxford u.a.: Oxford Univ. Pr.. ISBN 0-19-503060-5.
* Patrouch, Joseph F. (1974). The Science Fiction of Isaac Asimov. Doubleday. ISBN 0-385-08696-2.

## Εξωτερικοί σύνδεσμοι
* «Frequently Asked Questions about Isaac Asimov», *AsimovOnline* 27 September 2004.
* Ethical Considerations for Humanoid Robots: Why Asimov's Three Laws are not enough.
* Living Safely with Robots, Beyond Asimov's Laws, *PhysOrg.com*, June 22, 2009.
* Safety Intelligence and Legal Machine Language: Do we need the Three Laws of Robotics? , *Vienna: I-Tech*, August 2008.

Κατηγορία:Επιστημονική φαντασία
Λουτρά Λουτροχωρίου Πέλλας

Στο Λουτροχώρι Σκύδρας του Νομού Πέλλας, μεταξύ Έδεσσας και Βέροιας, στους πρόπoδες του όρους Kάμπερ στα όρια τών Νoμών Πέλλας  και Ημαθίας, υπάρχουν οι ιαματικές μεταλλικές πηγές **Λουτρά Λουτροχωρίου** ή *Μπάνια Λουτροχωρίου* με αξιόλογη χημική σύσταση και με θειούχα ύδατα με θεραπευτικές ιδιότητες κατάλληλες ειδικά για επιδερμικές και δερματικές παθήσεις και πόσιμο.

## Ιστορία
Η αξία των ιαματικών πηγών  φαίνεται πως είχε εκτιμηθεί ιδιαίτερα από τα αρχαία ήδη χρόνια, πρώτοι, όμως οι Γερμανοί έκαναν ανάλυση των νερών και πιστοποίησαν τις θεραπευτικές τους ιδιότητες. Οι ιαματικές μεταλλικές πηγές αναβλύζουν στην περιοχή από την αρχαιότητα, κατά παράθεση γνωμών των αρχαίων ιστορικών.

## Τα ιαματικά νερά
Τα νερά των ιαματικών πηγών είναι νερά που πηγάζουν μέσα από πετρώματα και βράχους και βγαίνουν από τα έγκατα της γης.
Τα ιαματικά νερά των Λουτρών είναι υποτονικά και ψυχρά, αναβλύζουν σε θερμοκρασία 18 έως 24&nbsp;°C, χειμώνα-καλοκαίρι. 
Είναι υποτονικά και ολιγομεταλλικά νερά, που περιέχουν διαλυμένα μεταλλικά συστατικά (χαρακτηριστικά: Mg, Ca, K, HCO3, Na, B, Cl, HS) όπως νάτριο, ασβέστιο, μαγνήσιο, ράδιο, σίδηρο, ιώδιο, φώσφορο και θείο, ή αέρια όπως διοξείδιο του άνθρακα, υδρόθειο, άζωτο, οξυγόνο και υδρογόνο. Τα νερά αυτά έχουν διάφορο βαθμό οξύτητας και είναι όξινα ή αλκαλικά ή και ουδέτερα.

## Θεραπευτικές ιδιότητες
Τα Μπάνια έχουν θεραπευτικές ενδείξεις για παθήσεις του πεπτικού, ρευματοπάθειες, αρθροπάθειες, εκφυλιστικές εκβάσεις τραυμάτων, δερματικές παθήσεις, των πνευμόνων και του μυοσκελετικού συστήματος.

## Επισκέπτες
Τα τελευταία χρόνια αυξάνεται ολοένα και περισσότερο ο αριθμός των νεότερων σε ηλικία επισκεπτών που έρχονται να απολαύσουν στη γραφική αυτή γωνιά της Ελλάδας, για σύντομες διακοπές.

Σημειώνεται ότι οι ιαματικές πηγές Λουτροχωρίου παρουσιάζουν ενδιαφέρον, χωρίς να έχουν ακόμη οργανωθεί και επωφεληθεί των δυνατοτήτων που προσφέρει η περιοχή για ξεκούραση και αναψυχή, σε ένα καταπληκτικό φυσικό σκηνικό.

**Σημειώσεις**
  - Πολλοί πιστεύουν ότι αποτελούσαν άλλοτε τα αρχαία Λουτρά της Μακεδονικής Βασιλικής Δυναστείας του Φιλίππου Β' και του Μ. Αλεξάνδρου.

  - Από την πολιτεία, για εξυπηρέτηση πολλών ξένων επισκεπτών.

## Εξωτερικοί σύνδεσμοι
* Ιαματικές πηγές Λουτροχωρίου του δήμου Σκύδρας
*  Αναφορά για τα Λουτρά Λουτροχωρίου Πέλλας
*  Αναφορά για τα Λουτρά Λουτροχωρίου, - ως ...τα Λουτρά του M. Aλεξάνδρου
* European Spa :Loutrochori - Skydra

Κατηγορία:Περιφερειακή ενότητα Πέλλας
Λουτροχωρι Πελλας
Κατηγορία:Λουτροπόλεις της Ελλάδας
Brabançonne

**Brabançonne** είναι ο τίτλος του εθνικού ύμνου του Βελγίου και σημαίνει «το τραγούδι της Βραβάντης». Αν και οι επίσημες γλώσσες του βελγικού κράτους είναι τρεις (γαλλικά, ολλανδικά και γερμανικά) ο εθνικός ύμνος έχει μόνο δύο επίσημες εκδοχές, για τις δύο βασικές γλώσσες της χώρας, δηλαδή τα γαλλικά και τα ολλανδικά.

Ο θρύλος λέει ότι ο ύμνος γράφτηκε στα 1830 από έναν νεαρό επαναστάτη ονόματι Ζενεβάλ. Ο Ζενεβάλ (κατά κόσμον Αλεξάντρ Ντεσέτ) διετέλεσε ηθοποιός στο θέατρο όπου τον Αύγουστο του 1830, ξεκίνησε η επανάσταση η οποία και κατέληξε στην ανεξαρτητοποίηση της περιοχής που σήμερα είναι το Βέλγιο από τους Ολλανδούς.

Το τραγούδι του Ζενεβάλ αναγνωρίστηκε επίσημα ως Εθνικός Ύμνος το 1860.

## Στίχοι
### Γαλλικά
Ο Belgique, ô mère chérie,
A toi nos cœurs, à toi nos bras,
A toi notre sang, ô Patrie !
Nous le jurons tous, tu vivras !
Tu vivras toujours grande et belle
Et ton invincible unité
Aura pour devise immortelle :
le Roi, la Loi, la Liberté !
Aura pour devise immortelle :
le Roi, la Loi, la Liberté !
le Roi, la Loi, la Liberté !
le Roi, la Loi, la Liberté !

### Ολλανδικά
Ο dierbaar België
Ο heilig land der Vaad'ren
Onze ziel en ons hart zijn u gewijd. 
Aanvaard ons hart en het bloed van onze ad'ren,
Wees ons doel in arbeid en in strijd.
Bloei, ο land, in eendracht niet te breken;
Wees immer u zelf en ongeknecht,
Het woord getrouw, dat g' onbevreesd moogt spreken:
Voor Vorst, voor Vrijheid en voor Recht.
Het woord getrouw, dat g' onbevreesd moogt spreken:
Voor Vorst, voor Vrijheid en voor Recht.
Voor Vorst, voor Vrijheid en voor Recht.
Voor Vorst, voor Vrijheid en voor Recht.

### Γερμανικά
Ο liebes Land, ο Belgiens Erde,
Dir unser Herz, Dir unsere Hand,
Dir unser Blut, dem Heimatherde,
Wir schworen’s Dir, ο Vaterland!
So blühe froh in voller Schöne,
Zu der die Freiheit Dich erzog,
Und fortan singen Deine Söhne:
„Gesetz und König und die Freiheit hoch!“

### Μετάφραση
Μεγαλοπρεπές Βέλγιο, αγαπημένη γη για πάντα,
Σου προσφέρουμε τις καρδιές μας και την ανδρεία μας.
Στο αγνό αίμα που χύσαμε για σένα, γη των προγόνων μας,
Ορκιζόμαστε με μία κραυγή ότι θα ζήσεις!
Θα ζεις για πάντα σπουδαίο και όμορφο
Και η αήττητη ενότητά σου
θα έχει σαν την αήττητη ενότητά σου
θα έχει σαν αθάνατο έμβλημα
Για τον Βασιλιά, τη Δικαιοσύνη και την Ελευθερία!
θα έχει σαν αθάνατο έμβλημα
Για τον Βασιλιά, τη Δικαιοσύνη και την Ελευθερία!
Για τον Βασιλιά, τη Δικαιοσύνη και την Ελευθερία!
Για τον Βασιλιά, τη Δικαιοσύνη και την Ελευθερία!

## Εξωτερικοί σύνδεσμοι
* 

Κατηγορία:Εθνικά σύμβολα του Βελγίου
Κατηγορία:Εθνικοί ύμνοι
Αν και μόνο αν

Η φράση **αν και μόνο αν** είναι μια έκφραση της ισοδυναμίας. Χρησιμοποιείται στη λογική και σε άλλα επιστημονικά πεδία που βασίζονται σε αυτή, όπως τα μαθηματικά και η φιλοσοφία. Συνδέει δύο ισχυρισμούς δηλώνοντας ότι, για να είναι ο ένας αληθής θα πρέπει να είναι αναγκαστικά και ο άλλος αληθής. Συνεπώς, είτε και οι δύο ισχυρισμοί είναι αληθείς είτε και οι δύο ψευδείς.

Εναλλακτικές διατυπώσεις του «το Α συμβαίνει **αν και μόνο αν** συμβαίνει το Β», ανάλογα με τα εκάστοτε συμφραζόμενα, είναι οι παρακάτω:
*«Αν Α τότε Β και αν Β τότε Α.»
*«Το Α συμβαίνει **τότε και μόνο τότε** συμβαίνει το Β.»
*«Το Α αποτελεί **ικανή και αναγκαία συνθήκη** για το Β.»
*«Για να συμβαίνει το Α **πρέπει και αρκεί** να συμβαίνει το Β.»
*«Το Α **ορίζεται** ως το Β.»
*«Το Β είναι **χαρακτηρισμός** του Α.»
*«Το Α είναι **(λογικά) ισοδύναμο** με το Β.»
*«Το Α **συνεπάγεται** το Β, **και αντιστρόφως**.»

Ειδικά στη μαθηματική λογική και γενικότερα στα μαθηματικά, το **«αν και μόνο αν»** συντομογραφείται **«ανν»** ή **«αν-ν»** και συμβολίζεται ως  \Longleftrightarrow ή \longleftrightarrowή \rightleftharpoons.

## Παραπομπές

Κατηγορία:Μαθηματική λογική
Κατηγορία:Μαθηματική ορολογία
Κατηγορία:Μαθηματικός συμβολισμός
Μήτσος Μυράτ

Ο **Μήτσος Μυράτ** (Σμύρνη, 26 Δεκεμβρίου 1878 – Αθήνα, 3 Ιανουαρίου 1964) ήταν Έλληνας ηθοποιός. Θεωρείται από τους σημαντικότερους της γενιάς του.

## Βιογραφία
Γεννήθηκε στη Σμύρνη και ήταν μέλος πολύτεκνης οικογένειας. Σε μικρή ηλικία αποφάσισε να ακολουθήσει την υποκριτική παρά τις αντιρρήσεις των συγγενών του. Κατόπιν μετέβη για σπουδές της δραματικής τέχνης στο Παρίσι.  Το επίθετο του ήταν Mουράτης και το άλλαξε όταν ασχολήθηκε με το θέατρο σε Mυράτ, όπως τον αποκαλούσαν οι Άγγλοι συμμαθητές του στο σχολείο. Άλλωστε “Mουράτης” σε συντομία “Mουράτ” ακουγόταν πολύ τουρκικό γι' αυτόν.

Όταν ο Βασιλιάς Γεώργιος Α΄ εξήγγειλε την απόφασή του για δημιουργία της  Βασιλικής Θεατρικής Σχολής, ο Μυράτ εγκατέλειψε τη Γαλλική πρωτεύουσα και έγινε δεκτός μεταξύ των πρώτων μαθητών της νεοσυσταθείσας σχολής, η οποία όμως διαλύθηκε σύντομα. Ενώ ο Μυράτ ήταν έτοιμος να επιστρέψει στη Σμύρνη, λήφθηκε η απόφαση περί ιδρύσεως της Νέας Σκηνής από τον Χρηστομάνο.

Στον νέο αυτό θεατρικό οργανισμό ο Μυράτ εργάστηκε μέχρι της διαλύσεώς του. Στη συνέχεια συνεργάστηκε επί 26 χρόνια με την πρωταγωνίστρια της Νεοελληνικής Σκηνής, Μαρίκα Κοτοπούλη.

Ο Μήτσος Μυράτ υπήρξε μία από τις κύριες μορφές του Νεοελληνικού Θεάτρου κατά τις πρώτες δεκαετίες του 20ού αιώνα αποδίδοντας με εξαιρετική επιτυχία ρόλους του διεθνούς δραματολογίου. Ενσάρκωσε επί σκηνής το Συρανό ντε Μπερζεράκ στο ομώνυμο έργο του Εντμόν Ροστάν, τον Τέσμαν στο «Εντα Γκάμπλερ», τον Κόμη Αλμαβίβα στους Γάμους του Φίγκαρο κλπ.

Παντρεύτηκε την σημαντική ερμηνεύτρια του Θεάτρου Κυβέλη με την οποία απέκτησε τον Αλέξανδρο Μυράτ το 1905, μετέπειτα αρχιτέκτονα, και μια κόρη, τη Μιράντα το 1906, μετέπειτα ηθοποιό. Το 1908 μετά τη διάλυση του γάμου του παντρεύεται ξανά, αυτή τη φορά τη Χρυσούλα Κοτοπούλη (αδελφή της Μαρίκας), με την οποία απέκτησε τον Δημήτρη και τη Ρίτα.

Υπήρξε ο  πρώτος ενεργός Έλληνας ηθοποιός που κυκλοφόρησε αυτοβιογραφία: έργα του αυτού του είδους είναι τα βιβλία του «Η ζωή μου» (Πυρσός, 1928 / Πανεπιστημιακές Εκδόσεις Κρήτης, 2016) και «Ο Μυράτ κι εγώ» (εκδ. 1950).

Πέθανε στην Αθήνα το 1964.

## Παραστασιογραφία
Κατάλογος βασικών πληροφοριών θεατρικών παραστάσεων, στις οποίες ο Μ. Μυράτ συμμετείχε ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


Κατηγορία:Έλληνες ηθοποιοί θεάτρου
Κατηγορία:Μικρασιατικός Ελληνισμός
Χρυσούλα Κοτοπούλη Μυράτ

Η **Χρυσούλα Κοτοπούλη Μυράτ** (Αθήνα, 1886 - 1976) ήταν Ελληνίδα ηθοποιός.

## Βιογραφία
Ήταν κόρη του Δημήτρη Κοτοπούλη, με τον θίασο του οποίου εμφανίστηκε στην σκηνή από νεαρότατη ηλικία. Το 1903 προσλήφθηκε στο συγκρότημα του Βασιλικού Θεάτρου μέχρι το 1906. Από το 1908 μέχρι το 1930 συνεργάσθηκε με τον θίασο της αδελφής της Μαρίκας Κοτοπούλη. Ακολούθως έπαιξε με θίασο υπό τη διεύθυνση του συζύγου της Μήτσου Μυράτ μέχρι του 1934 όπου και αποχώρησε από τη θεατρική σκηνή. Διακρίθηκε ως βασίλισσα στον «Άμλετ», ως «Κασσάνδρα» στην «Ορέστεια» και ως κορυφαία του χορού στην «Εκάβη». 

## Προσωπική ζωή
Ήταν  σύζυγος του Μήτσου Μυράτ, τον οποίο παντρεύτηκε το 1908 και απέκτησε έναν γιο, τον Δημήτρη Μυράτ, ηθοποιό. Πέθανε το 1976. Ένα χρόνο νωρίτερα (7 Δεκεμβρίου 1975), πέθανε η δίδυμη αδερφή της Φωτεινή Κοτοπούλη-Λούλη, επίσης ηθοποιός. Αδερφή της ήταν η Μαρίκα Κοτοπούλη.

Κατηγορία:Ελληνίδες ηθοποιοί θεάτρου
Οσφιέντσιμ

Το **Οσφιέντσιμ** (, , , , ρομανί: *Auschwiza*, *Osswjentschim*) είναι πόλη στο Βοεβοδάτο της Μικράς Πολωνίας της νότιας Πολωνίας, 50 χλμ. περίπου δυτικά από την Κρακοβία.

Έγινε γνωστή κυρίως επειδή υπήρξε εκεί το μεγαλύτερο συγκρότημα ναζιστικών στρατοπέδων συγκεντρώσεων κατά την περίοδο του Β΄ Παγκοσμίου Πολέμου, μεταξύ των οποίων ειδικά και το στρατόπεδο εξόντωσης Άουσβιτς-Μπίρκεναου, το οποίο έγινε σύμβολο για τις μαζικές δολοφονίες των εθνικοσοσιαλιστών και του Ολοκαυτώματος.

## Παραπομπές


## Εξωτερικοί σύνδεσμοι
*Επίσημος ιστότοπος της πόλης
*Επίσημος ιστότοπος του Μουσείου Άουσβιτς-Μπίρκεναου

Κατηγορία:Πόλεις της Πολωνίας
Κατηγορία:Πόλεις του Βοεβοδάτου της Μικράς Πολωνίας
Κατηγορία:Μικρά Πολωνία
Κατηγορία:Βοεβοδάτο Κρακοβίας (14ος αιώνας-1795)
Κατηγορία:Βασίλειο της Γαλικίας και Λοδομερίας
Κατηγορία:Βοεβοδάτο Κρακοβίας (1919-1939)
Κατηγορία:Τοποθεσίες του Ολοκαυτώματος στην Πολωνία
Τάλως

Με το όνομα **Τάλως** στην ελληνική μυθολογία μπορεί να αναφέρονται:
*Ο Τάλως (μυθολογία), μυθικός φύλακας της Κρήτης.
*Ο Τάλως (εφευρέτης), ανιψιός του Δαίδαλου και εφευρέτης.
Ανταναναρίβο

right|thumb|230px|Η Ανταναναρίβο
Το **Ανταναναρίβο** ή **Ταναναρίβη** είναι η πρωτεύουσα της Μαδαγασκάρης με πληθυσμό 1.403.449 κατ. (απογραφή 2001) και βρίσκεται στην Επαρχία Ανταναναρίβο και στην Αναλαμάνγκα. Είναι γνωστή ως "Τανά", για συντομία. Βρίσκεται στο κέντρο περίπου του νησιού, 90 μόλις χλμ. από την ανατολική ακτή και το όνομά της σημαίνει *πόλη των χιλίων*. Οι γεωγραφικές συντεταγμένες της είναι 18°53'23.72"Ν και 47°30'35.99"Α. . Αποτελεί το εμπορικό και διοικητικό κέντρο της αφρικανικής χώρας. Ευρίσκεται δυτικά της πόλης Τοαμασίνα, σημαντικού λιμανιού στο νησί, με το οποίο συνδέεται σιδηροδρομικώς. Τρόφιμα, τσιγάρα και υφάσματα αποτελούν τα κυριότερα είδη στην πόλη. Το Εθνικό Πάρκο στη Μανταντία βρίσκεται περίπου 120 χλμ. από την πρωτεύουσα.

## Γεωγραφία
thumb|right|250px|Άποψη της πόλης

Η Ανταναναρίβο βρίσκεται κεντρικά της Μαδαγασκάρης, ανατολικά της Ανταναναρίβο και νότια της Αναλαμάνγκα, 145 χλμ. μακριά από την ακτή.

## Ιστορία
right|thumb|230px|Η πρωτεύουσα της Μαδαγασκάρης
Το Ανταναναρίβο ιδρύθηκε στα 1625 από τον Βασιλιά Αντριανιάκα, ο οποίος της έδωσε το όνομα "Πόλη των Χιλίων", από τον αριθμό των στρατιωτών που όρισε για την άμυνα της πόλης. Αρχικά ήταν σαν χωριό, με τον καιρό όμως έγινε πόλη με 80.000 κατοίκους και το 1793 έδρα των Βασιλέων των Μερινά. Έπειτα από τις κατακτήσεις του Βασιλιά Ραντάμα Α΄ η Ταναναρίβη έγινε πρωτεύουσα σχεδόν ολόκληρης της Μαδαγασκάρης.

Αρχικά και μέχρι τη δεκαετία του 1860, σχεδόν όλα τα σπίτια ήταν ξύλινα. Στη συνέχεια όμως άρχισαν να χτίζονται νέα κτήρια με ανθεκτικότερα υλικά.

## Η σημερινή πόλη
Μετά την κατάληψή της από τους Γάλλους το 1895 αποτέλεσε τμήμα προτεκτοράτου. Τότε κατασκευάστηκαν δρόμοι, σχολεία, μέγαρα, πάρκα και άλλα σημαντικά κτήρια, ώστε σήμερα η πόλη έχει εξαιρετική ρυμοτομία. Η πόλη είναι έδρα Πανεπιστημίου και γαλλικού κολεγίου.

## Εικόνες

Αρχείο:Antananarivo02.jpg|Το πάνω μέρος της πόλης
Αρχείο:Antananarivo03.jpg|Σπίτια
Αρχείο:Antananarivo (atamari).jpg|Άποψη της Πόλης
Αρχείο:Antananarivo07.jpg
Αρχείο:Antananarivo08.jpg|Η "Λεωφόρος της Ανεξαρτησίας"
Αρχείο:Antananarivo09.jpg|Η "Λεωφόρος της Ανεξαρτησίας"
Αρχείο:Air Madagascar Office Analakely Antananarivo Madagascar.jpg
Αρχείο:Antananarivo Four Roads c1905.jpg|Η πόλη το 1905
Αρχείο:Antananarivo - Analakely.jpg|Η αγορά Αναλακέλι 


## Δείτε επίσης
* Εθνική Βιβλιοθήκη της Μαδαγασκάρης

## Αδερφοποιημένες πόλεις

*  **[[Γερεβάν]]** Αρμενία
*  **[[Σουτζού]]** Κίνα

## Παραπομπές


## Εξωτερικοί σύνδεσμοι

Ανταναναριβο

Κατηγορία:Πρωτεύουσες της Αφρικής
Ουρανός (μυθολογία)

Ο **ουρανός** (αρχ. ελλ. Οὐρανός) ήταν, κατά την αρχαία Ελληνική μυθολογία, η προσωποποίηση του Ουράνιου θόλου και κυρίαρχος της πρώτης γενιάς στη Γη.

:Απολλόδωρος(1,1,1): Οὐρανὸς πρῶτος τοῦ παντὸς ἐδυνάστευσε κόσμου.

## Πρωτόγεννος
 
Είναι ένας από τους Πρωτόγεννους, ο γηραιότερος των Θεών των στοιχείων της φύσεως και ο πρωτότοκος γιος της Γαίας, η οποία τον γέννησε την ώρα που κοιμόταν δίπλα στον Έρωτα χωρίς γονιμοποίηση, *«για να την περιβάλλει και για να είναι αιώνιος και ασφαλής οίκος των μακάριων θεών»*, όπως γράφει ο Ησίοδος στη Θεογονία (στ. 127-128). Ο Ουρανός είναι το πρώτο άρρεν στοιχείο της γης.

## Η αρχή της μυθολογίας
 
Ο Ουρανός και η Γαία έκαναν πολλούς απογόνους: τους Τιτάνες, τρεις Κύκλωπες και τρεις Εκατόγχειρες. Επειδή μισούσε τα παιδιά του τα έχωσε στα Τάρταρα, βαθιά στα έγκατα της γης. Αν και αυτή η κακή πράξη τον γέμιζε με ευχαρίστηση, η Γαία θύμωνε τόσο πολύ, που κάποια στιγμή ανάβλυσε ατσάλινο αδάμαντα, και το έδωσε στα παιδιά της να φτιάξουνε ένα τεράστιο δρεπάνι και να πολεμήσουν τον κακό πατέρα τους. Όμως κανείς δεν είχε το κουράγιο να κάνει αυτό το έγκλημα. Μόνο ο Κρόνος, ένας από τους Τιτάνες δεν δίστασε. Με την πρώτη ευκαιρία και καθώς ο Ουρανός έπεσε να κοιμηθεί πήρε το δρεπάνι και τον ευνούχισε. Από τις σταγόνες του αίματος που έπεσαν στη γη γεννήθηκαν οι τρεις Ερινύες, οι Γίγαντες και οι Μελιάδες Νύμφες, οι δαίμονες της εκδίκησης και της βιαιοπραγίας. 

Από το σπέρμα του αποκομμένου γεννητικού οργάνου που έπεσε στη θάλασσα γεννήθηκε η Αφροδίτη. Ο Κρόνος κυριάρχησε μέχρι που ο γιος του ο Δίας τον καθαίρεσε.

## Απόγονοι
# με τη Γαία έκανε 
## τους Τιτάνες
### τον Ωκεανό
### την Τηθύα
### τον Κόιο
### τη Φοίβη
### τον Υπερίωνα
### τη Θεία
### τον Κρείο (ή Κριό)
### τον Ιαπετό
### τη Θέμη
### τη Μνημοσύνη
### τον Κρόνο
### τη Ρέα
## τους Κύκλωπες
### τον Βρόντη
### τον Στερόπη
### τον Άργη
## τους Εκατόγχειρες
### τον Βριάρεω
### τον Κόττο
### τον Γύγη
# Χωρίς μητέρα
## την Αφροδίτη
## τις Ερινύες
### την Αληκτώ (ανθρωπομορφισμός της οργής και μανίας),
### τη Μέγαιρα (ανθρωπομορφισμός του μίσους και του φθόνου) και
### την Τισιφόνη (ανθρωπομορφισμός της εκδίκησης και του φόνου).
## τους Γίγαντες
### τον Αλκυονέα
### τον Άθω
### τον Βέσβικο
### τον Κλυτίο
### τον Εγκέλαδο
### τον Πορφυρίωνα
### τον Εχίωνα
## τις Μελιάδες νύμφες

## Γενεαλογία Ουρανού

## Παραπομπές


Κατηγορία:Θεότητες της ελληνικής μυθολογίας
Ιστοσελίδα

μικρογραφία|Ιστοσελίδα της Βικιπαίδειας
**Ιστοσελίδα** (αγγλικά: *web page*) είναι είδος εγγράφου του παγκόσμιου ιστού (WWW) που περιλαμβάνει πληροφορίες με την μορφή κειμένου, υπερκειμένου, εικόνας, βίντεο και ήχου.

Πολλές ιστοσελίδες μαζί συνθέτουν έναν ιστότοπο (εναλλακτικές ονομασίες: ιστότοπος, *ιστοχώρος,* ή *δικτυακός τόπος*, αγγλ. *web site* ή *Internet site*). Οι σελίδες ενός ιστότοπου εμφανίζονται κάτω από το ίδιο όνομα χώρου (domain) π.χ. microsoft.com. Οι ιστοσελίδες αλληλοσυνδέονται και μπορεί ο χρήστης να μεταβεί από τη μία στην άλλη κάνοντας «κλικ», επιλέγοντας δηλαδή συνδέσμους που υπάρχουν στο κείμενο ή στις φωτογραφίες της ιστοσελίδας. Οι σύνδεσμοι προς άλλες σελίδες εμφανίζονται συνήθως υπογραμμισμένοι και με μπλε χρώμα για να είναι γρήγορα ξεκάθαρο στον επισκέπτη ότι πρόκειται για σύνδεσμο προς άλλη ιστοσελίδα, χωρίς όμως πάντα να είναι αυτό απαραίτητο.

Η κατασκευή ιστοσελίδων είναι κάτι που μπορεί να γίνει πολύ εύκολα με προγράμματα, αλλά υπάρχουν και αυτοματοποιημένοι μηχανισμοί κατασκευής ιστοσελίδων που επιτρέπουν σε απλούς χρήστες να δημιουργήσουν εύκολα και γρήγορα προσωπικές ή και εμπορικές ιστοσελίδες. Από την άλλη μεριά υπάρχουν και πολλές εταιρίες, που εξειδικεύονται στη δημιουργία ελκυστικών και λειτουργικών ιστοσελίδων που έχουν σαν στόχο να οδηγήσουν τους επισκέπτες στην αγορά κάποιου προϊόντος, στην επικοινωνία με τον ιδιοκτήτη του ιστοτόπου ή απλά στο ανέβασμα του εταιρικού προφίλ μιας επιχείρησης.

## Επίσης
* Κατασκευή ιστοσελίδων
* Στατική ιστοσελίδα
* Δυναμική ιστοσελίδα
* Ιστότοπος

## Εξωτερικοί σύνδεσμοι

*   Web Design and Applications, W3C


Κατηγορία:Επιστήμη υπολογιστών
Στέλιος Μάινας

Ο **Στέλιος Μάινας** είναι Έλληνας ηθοποιός.

## Βιογραφία
Γεννήθηκε στην Ερμούπολη Σύρου την 1 Οκτωβρίου 1957 και μεγάλωσε στην Αθήνα. Σπούδασε Διοίκηση Επιχειρήσεων (ξενοδοχειακές σπουδές) και αργότερα τελείωσε τη Δραματική Σχολή Βεάκη το 1984. Στα μετέπειτα χρόνια, εργάστηκε ως ηθοποιός σε πολλά από τα κεντρικά και περιφερειακά Θέατρα της Αθήνας και της επαρχίας. Έγινε ευρύτερα γνωστός με τη συμμετοχή του στην τηλεοπτική σειρά ''Οι μεν'' ''και οι δεν''» και την ταινία *[[Βαλκανιζατέρ]]*. Το 2015 κέρδισε το βραβείο καλύτερου ηθοποιού στα βραβεία της Ελληνικής Ακαδημίας Κινηματογράφου για τον ρόλο του στην ταινία *[[Τετάρτη 04:45]]*.
## Προσωπική Ζωή
Είναι παντρεμένος με την ηθοποιό Κάτια Σπερελάκη με την οποία έχει ένα γιο, τον Ιωσήφ (Σήφη).

Ο Στέλιος Μάινας έκανε το 2010 την πρώτη του συγγραφική απόπειρα με το βιβλίο *Τα φαινόμενα απατούν*, που κυκλοφορεί από τις εκδόσεις Καστανιώτη. Πρόκειται για μια συλλογή διηγημάτων και κειμένων, κάποια από τα οποία έχουν δημοσιευτεί στο περιοδικό *Homme*.Το 2022 εξέδωσε το πρώτο του μυθηστόρημα , που αφορά το ζήτημα της ευθανασίας ,με τιτλο΄>.

## Φιλμογραφία

## Παραπομπές


## Εξωτερικοί σύνδεσμοι
* Στέλιος Μάινας, ιστοσελίδα του ηθοποιού στο IMDb.
*

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες κωμικοί
Νεοπυθαγόρειοι

Ο **νεοπυθαγορισμός** ήταν φιλοσοφική κίνηση περί τον 1ο αιώνα π.Χ., που εμφανίσθηκε στην Ιταλία, για την αναβίωση της Πυθαγόρειας φιλοσοφικής Σχολής, που είχε διαλυθεί στα μέσα του 5ου π.Χ. αιώνα, μετά από εξέγερση και πυρπόληση της εις Κρότωνα Σχολής, με αποτέλεσμα οι πλείστοι των μαθητών τότε να φονευθούν.

Όμως τον 1ο αιώνα π.Χ. αρχίζουν να εμφανίζονται ομαδικά οι πρώτοι εκπρόσωποι της νέας αυτής Πυθαγόρειας φιλοσοφικής κίνησης μεταξύ των οποίων ήταν ο Νιγίδιος Φίγουλος φίλος του Κικέρωνα καθώς και οι δύο Σέξτιοι.

Κατά την εποχή του Νέρωνα περιερχόταν τις διάφορες περιοχές της Ρωμαϊκής Αυτοκρατορίας ο Απολλώνιος ο Τυανεύς ο οποίος κατά τη λαϊκή αντίληψη, είχε την ικανότητα να επιτελεί θαύματα και θεουργικές τελετουργίες. Τον βίο και τη δράση αυτού περιέγραψε ο επίσης Νεοπυθαγόρειος Φιλόστρατος που έζησε το πρώτο ήμισυ του 3ου αιώνα μ.Χ.

Κατά τον 2ο αιώνα αξιόλογος αντιπρόσωπος του Νεοπυθαγορισμού αναφέρεται ο Νουμίνιος εκ της Απαμείας της Συρίας. Επίσης στους Νεοπυθαγορείους ανήκει και ο Μοδεράτος (1ος αιών μ.Χ.) που ασχολήθηκε με την ερμηνεία των αριθμητικών πυθαγορείων συμβόλων (τους αριθμούς) καθώς και ο μαθηματικός Νικόμαχος ο Γερασηνός που συνέγραψε την «Αριθμητική Εισαγωγή». Στο σύνολο αναφέρονται περίπου 50 συγγραφείς Νεοπυθαγόρειοι και 90 τίτλοι βιβλίων τους.

Γενικά, οι Νεοπυθαγόρειοι αναμείγνυαν στοιχεία απ΄ όλα τα παλαιότερα φιλοσοφικά συστήματα σε μαθηματικές αναζητήσεις. Πίστευαν στην αθανασία της ψυχής και στην ύπαρξη ενός ιδεώδους κόσμου των αριθμών. Η δε κοσμοθεωρία τους προσπαθούσε να εναρμονίσει τη θρησκευτική πίστη με τα διδάγματα της φιλοσοφίας και των επιστημών χωρίς όμως και να παραγνωρίζει την Ηθικολογία τον Ασκητισμό, τις θεουργικές τελετές, την Μαγεία και τον Αποκρυφισμό.

Κατηγορία:Θρησκευτική φιλοσοφία και δόγματα
Κατηγορία:Μυστικισμός
Κατηγορία:Ρωμαϊκή φιλοσοφία
Νεορεαλισμός (φιλοσοφία)

**Νεορεαλισμός** (ή νεορρεαλισμός ή νέος ρασιοναλισμός) είναι η φιλοσοφική κίνηση που εμφανίστηκε στις αγγλοσαξονικές χώρες κατά τον 20ό αιώνα ως αντίδραση κατά της εξάπλωσης του νεοεγελιανισμού, δηλαδή της ιδεοκρατικής μεταφυσικής.

Την πρώτη ομάδα των νεορεαλιστών απετέλεσαν το 1910 έξι Αμερικανοί καθηγητές της φιλοσοφίας, οι Ουίλιαμ Μόνταγκιου, Ραλφ Μπάρτον Πέρι, Έντουιν Χολτ, Γ. Μάρβιν, Ουόλτερ Πίτκιν και Έ. Σπάουλντινκ. Αυτοί στην αρχή δημοσίευσαν στο *Journal of Philosophy* το «Πρόγραμμα των 6 ρεαλιστών». Το 1912 δημοσίευσαν έναν τόμο, στον οποίο εξέθεταν τις φιλοσοφικές ιδέες τους με την επωνυμία «Νέος Ρεαλισμός».

## Κλάδοι
Με την πάροδο του χρόνου ο νεορεαλισμός διαχωρίστηκε σε δύο κλάδους:
* Στον αγγλικό: με αντιπροσώπους τον Μπέρτραντ Ράσελ, Σάμιουελ Αλεξάντερ, Τζορτζ Έντουαρντ Μουρ, Τ. Ναν, Άνταμ Γουλφ και Τζορτζ Στάουτ. Η θεμελιώδης φιλοσοφική αρχή του κλάδου αυτού του νεορεαλισμού είναι η πίστη στην ύπαρξη ενός *αντικειμενικού κόσμου* με όλες τις ιδιότητες τις οποίες *αποκαλύπτει* ότι υπάρχουν σ' αυτόν *η αίσθηση*.
* Στον αμερικανικό: με οπαδούς τους προηγουμένως έξι μνημονευόμενους καθηγητές, καθώς και τους Φρέντερικ Γούντμπριτζ, Τζ. Φούλερτον και Μακ Γκίβαλρι. Ο κλάδος αυτός φέρεται πολύ πιο ριζοσπαστικός στην καταπολέμηση της μεταφυσικής ιδεοκρατίας. Ως πραγματικά δεδομένα δέχεται μόνο τον ανθρώπινο φυσικό οργανισμό και το πέριξ αυτού περιβάλλον. Τα *ψυχικά φαινόμενα* θεωρούνται κατά βάθος φυσικά, δυνάμενα να αναχθούν σε *αντιδράσεις* του οργανισμού στο περιβάλλον του.

Οι Αμερικανοί νεορεαλιστές ως προς τη ψυχολογική έρευνα ακολουθούν τη ψυχολογία της «συμπεριφοράς», η οποία και εξετάζει τη ψυχική ζωή θεωρώντας ότι αυτή ως σύνολο αντιδραστικών απαντήσεων σε ερεθισμούς, χωρίς να λαμβάνει υπόψη τα φαινόμενα της ψυχολογικής αυτοσυνειδησίας.

Επίσης στους νεορεαλιστές συγκαταλέγονται και οι Ουάιτχεντ, Μπρόουντ και Άιερ.

Κατηγορία:Επιστημολογικές θεωρίες
Κατηγορία:Μονισμός
Νεοχριστιανισμός

Ο **νεοχριστιανισμός** ήταν θρησκευτικοφιλοσοφική κίνηση που ξεκίνησε στην Ευρώπη από τη Ρωσία. Η κίνηση αυτή επεδίωκε τον συμβιβασμό των διαφόρων χριστιανικών ομολογιών με εξεύρεση κοινής βάσης συνεννόησης.

Απαρχή της κίνησης υπήρξαν οι περί του Χριστιανισμού θεωρίες του Λέοντος Τολστόι, βασιζόμενες σε ατομιστική τελείωση, σε συμφωνία με την ηθική του χριστιανισμού που άρχισαν να δημιουργούν ένα σχετικό ρεύμα το 1890 στην Ευρώπη χωρίς όμως κάποια ουσιώδη μορφοποίηση ή αποτέλεσμα.

## Αναφορές


Κατηγορία:Θρησκευτική φιλοσοφία και δόγματα
Κατηγορία:Χριστιανικά κινήματα
Λογικισμός

Ο **Λογικισμός** (ή Λογικοκρατία) (*Logicismus* ή *Logismus*) είναι η σχολή σκέψης στη φιλοσοφία των μαθηματικών, σύμφωνα με την οποία, τα μαθηματικά αποτελούν επέκταση της λογικής και επομένως μπορούν να αναχθούν σε αυτή. Η αντίληψη ότι η λογική αποτελεί τη βάση κάθε φιλοσοφικής έρευνας, έρχεται σε αντίθεση προς τον ψυχολογισμό (*Psychologismus*), φιλοσοφική σχολή που αποχωρίζει από του «ψυχικού» κάθε λογικό στοιχείο, αποδίδοντας σ΄ αυτό υπόσταση ανάλογη προς εκείνη των Πλατωνικών ιδεών γι αυτό και ονομάζεται *Υπερβατική Σχολή*.

Αφετηρία της Σχολής αυτής είναι η Καντιανή φιλοσοφία και ιδιαίτερα αυτή του Fichte και του Hegel κατά τους οποίους η Φιλοσοφία στην οποία τάσσουν την Λογική είναι επιστήμη εκ των προτέρων που με κάποια ενόραση και άμεσης πνευματικής εποπτείας στοχάζεται της αλήθειας. Κύριος ιδρυτής της Λογικοκρατίας ήταν ο Αυστριακός Μπέρναρντ Μπολτζάνο και οπαδοί αυτού ο Aloys Riehl και ο Herman Cohen, ιδρυτής της Μαρβουργείου Σχολής, καθώς και ο Παύλος Νατόρπ που δέχονται, όπως ο Παρμενίδης στην αρχαιότητα, ταύτιση του «νοείν» και του «είναι» μέσα από τις Πλατωνικές ιδέες.

Επίσης τον Λογικισμό υποστήριξαν ο Meimorg καθώς και ο ιδρυτής της Φαινομενολογικής Σχολής Edm. Husserl κατά τον οποίο η Λογική είναι επιστήμη αυτοτελής που εκ των προτέρων παρέχει τις βάσεις της επιστημονικής γνώσης με κύριο σημείο απασχόλησης την ουσία και τη σημασία αυτών παρέχοντας αντικειμενικό και απόλυτο κύρος.

Την Λογικοκρατία ή Λογικισμό αντέκρουσαν διάφοροι νεώτεροι φιλόσοφοι όπως ο Wundt, ο Jerusalem, ο Sauer κλπ υποστηρίζοντας ότι «..οι λογικές ιδέες και αξίες δεν είναι τίποτε άλλο παρά ή νοήματα που όμως δεν μπορούν να υφίστανται έξω από το χώρο των «νοούντων  υποκειμένων».

## Δείτε επίσης
* Λογική
* Λογικές αρχές

Κατηγορία:Φιλοσοφία των μαθηματικών
Κώδικας (επικοινωνία)

Στις επικοινωνίες **κώδικα** ονομάζουμε έναν κανόνα για μετατροπή ενός τμήματος πληροφορίας π.χ ένα γράμμα, λέξη, ή φράση σε μια άλλη μορφή αναπαράστασης όχι απαραίτητα του ίδιου τύπου. Στις επικοινωνίες και στην επεξεργασία πληροφοριών **κωδικοποίηση** είναι η διαδικασία με την οποία μια πηγή (αντικείμενο) εκτελεί αυτήν την μετατροπή πληροφορίας σε δεδομένα, τα οποία στέλνονται μετά στον παραλήπτη (παρατηρητή), όπως ένα σύστημα επεξεργασίας δεδομένων. **[[Αποκωδικοποίηση]]** είναι η αντίστροφη διαδικασία της μετατροπής δεδομένων, τα οποία έχουν σταλεί από μια πηγή , σε πληροφορία κατανοητή από τον παραλήπτη. (δες Μέθοδοι κωδικοποίησης). Ένας κωδικοποιητής/αποκωδικοποιητής είναι μια υλοποίηση αυτού του κανόνα( η αλγόριθμος) , και μπορεί να υλοποιηθεί είτε σε υλικό είτε σε λογισμικό
και μπορεί να περιλαμβάνει συμπίεση.

Ένας λόγος για χρήση της κωδικοποίησης είναι η ύπαρξη περιπτώσεων όπου με χρήση της συνηθισμένης
προφορικής ή γραπτής γλώσσας δεν μπορείς να επιτύχεις αξιόπιστη και αποτελεσματική 
επικοινωνία. Για παράδειγμα όταν η απόσταση μεταξύ των ατόμων που προσπαθούν να επικοινωνήσουν
είναι μεγάλη τότε πρέπει αναπαραστήσουμε το μήνυμα σε μια μορφή που μπορεί να μεταφερθεί
σε μεγάλες αποστάσεις (π.χ. με ηλεκτρικά σήματα).

Στην ιστορία της κρυπτογραφίας οι κώδικες χρησιμοποιούνταν συχνά για να εξασφαλίσουν
το απόρρητο της επικοινωνίας. Δες και κρυπτογραφία.
## Εξωτερικοί σύνδεσμοι

Κατηγορία:Επεξεργασία σήματος
Κατηγορία:Κρυπτογραφία
Κατηγορία:Κωδικοποιήσεις
California Teens

***California Teens*** είναι ο τίτλος με τον οποίο προβάλλεται στην Ελλάδα η τηλεοπτική σειρά *The O.C.*, παραγωγής ΗΠΑ, 2003. Στις Ηνωμένες Πολιτείες, η σειρά είναι ιδιαίτερα αγαπητή σε νεαρές ηλικίες και από τον Σεπτέμβριο του 2006 ξεκίνησε την τέταρτη περίοδό της. Στην Ελλάδα, έχει προβληθεί η πρώτη περίοδος από το τηλεοπτικό κανάλι Star τρεις φορές, ενώ η δεύτερη περίοδος προβλήθηκε κάθε Σαββατοκύριακο (2 επεισόδια) από τις 8 Απριλίου 2006 από το ίδιο κανάλι. Αντίθετα, στην Ελλάδα, έχουν κυκλοφορήσει σε ψηφιακό πολυμορφικό δίσκο (DVD) η πρώτη, η δεύτερη και η τρίτη περίοδος από την AudioVisual.

Η σειρά δημιουργήθηκε από τον *Josh Schwartz*, αρχικά σε παραγωγή Νταγκ Λάιμαν, υπο την Warner Bros Television, η οποία στην Αμερική έδωσε τη σειρά στο τηλεοπτικό κανάλι **FOX**. Προβάλλεται σε πάνω από 35 χώρες παγκοσμίως και οι παραγωγοί έχουν εκδώσει 5 μουσικά άλμπουμ με τα τραγούδια της σειράς. Το τραγούδι των τίτλων αρχής έχει τίτλο *California* και ερμηνεύεται από το συγκρότημα *Phantom Planet*.

## Περιγραφή

Ο Ράιαν Άτγουντ, 16 ετών συλλαμβάνεται μαζί με τον αδελφό του να κλέβει ένα αυτοκίνητο, και όταν μετά από λίγη ώρα αφήνεται η μητέρα του τον διώχνει από το σπίτι. Ο Σάντι Κόεν, ο δικηγόρος που τον έβγαλε αποφασίζει να τον φιλοξενήσει σπίτι του. Γρήγορα θα τον πάρει υπό την πλήρη προστασία του, και ο Ράιαν θα πρέπει να προσαρμοστεί σε μια κοινότητα πλουσίων χωρίς να προδώσει την εμπιστοσύνη του. Εκεί γνωρίζει την Μαρίσα, κόρη της Τζούλι και του Τζίμι Κούπερ και καταφέρνουν να είναι μαζί μετά από πολλές δυσκολίες.

## Πρωταγωνιστές
''Σε όλες τις περιόδους της σειράς οι πρωταγωνιστές είχαν ως εξής:
* Peter Gallagher - Σάντι Κόεν(1-4 Κύκλοι)          
* Kelly Rowan - Κίρστεν Κόεν (1-4 Κύκλοι)           
* Adam Brody - Σεθ Κόεν (1-4 Κύκλοι)                
* Benjamin McKenzie  - Ράιαν Άτγουντ (1-4 Κύκλοι)   
* Mischa Barton - Μαρίσα Κούπερ (1-3 Κύκλοι)        
* Melinda Clarke - Τζούλι Κούπερ (1-4 Κύκλοι)       
* Tate Donovan - Τζίμι Κούπερ (1-2 Κύκλοι)          
* Alan Dale - Κέηλεμπ Νίκολ (1-2 Κύκλοι)            
* Rachel Bilson - Σάμερ Ρόμπερτς (1-4 Κύκλοι)       
* Willa Holland - Κέιτλιν Κούπερ (3-4 Κύκλοι)       
* Autumn Reeser - Τέιλορ Τόουνσεντ (3-4 Κύκλοι)     
* Chris Carmack - Λουκ Γουάρντ (1 κύκλος)

## Σύνοψη

## Παραπομπές


## Εξωτερικοί σύνδεσμοι
* 

Κατηγορία:Αμερικανικές τηλεοπτικές σειρές
Κατηγορία:Νεανικές σειρές
Κατηγορία:Τηλεοπτικές σειρές του Fox